
Bátya Község Önkormányzata pályázatot nyújtott be a Terület- és Településfejlesztési Operatív Program Plusz, TOP_PLUSZ-1.2.1-21 ÉLHETŐ TELEPÜLÉSEK felhívásra „Pihenőpark kialakítása Bátya településen” címmel (projekt azonosítószáma: TOP_PLUSZ-1.2.1-21-BK1-2022-00031). A projekt keretében 100,00 millió Ft vissza nem térítendő európai uniós forrásból a központi parkot újították meg rekreációs céllal.

A „Pihenőpark kialakítása Bátya településen” című pályázat keretében Bátya Község Önkormányzatának célja, hogy alkalmassá váljon a település kisebb és nagyobb rendezvényeinek (ünnepélyek, falunapok) megtartására is.

A TOP_PLUSZ-1.2.1-21 ÉLHETŐ TELEPÜLÉSEK felhívás keretében a 100,00 millió Ft európai uniós támogatás segítségével sétányok kialakítása, közvilágítás kiépítése, utcabútorok és hulladékgyűjtők elhelyezése és további parkosítás, füvesítés valósult meg.

A közösségi tér a sétányokon keresztül akadálymentesen megközelíthető. A projekt keretébenegy szabadtéri fitneszpark, új lépcső, térburkolat, kerítés került kialakításra, valamint telepítésre került egy kamera- és rögzítőrendszer is.

A fejlesztés eredményeként fedett közösségi tér került kialakításra. A projekttel érintett területen a közvilágítás kandeláberekkel történik.

Bátya Község Önkormányzatának (https://batya.hu/) célja, hogy a park szolgálni tudja a település lakóinak szabadidős és rekreációs igényét.

A projekt fő megvalósítási helyszíne: 6351 Bátya, hrsz.: 174/20, 174/12.

A projekt 2026. augusztus 31.-én zárult. 

A projekt a Széchenyi Terv Plusz program keretében, az Európai Unió támogatásával, a Magyar Állam társfinanszírozásával valósult meg.


További információ kérhető: 
Fekete Csaba polgármester
30/245-3642
polgarmester@batya.hu
https://batya.hu/
Pihenőpark kialakítása Bátya településen - projektzárás

2026. szeptember 21.
Sajtóközlemény

